Document ID: 32006D0706

DEĊIŻJONI TAL-KUMMISSJONI
ta’ l-20 ta' Ottubru 2006
li temenda d-Deċiżjoni 92/452/KEE fir-rigward ta' ċerti gruppi ta’ ġbir u produzzjoni ta’ l-embrijuni fl-Istati Uniti ta’ l-Amerika
(innotifikata taħt document numru C(2006) 4907)
(Test b’relevanza għaż-ŻEE)
(2006/706/KE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat id-Direttiva tal-Kunsill 89/556/KEE tal-25 ta' Settembru 1989 dwar il-kondizzjonijiet ta’ saħħet l-annimali li jirregolaw il-kummerċ intra-Komunitarju fil-pajjiżi terzi u importazzjonijiet minnhom ta’ embrijuni ta’ annimali domestiċi ta’ l-ispeċi tal-bovini (1) b'mod partikolari l-Artikolu 8(1) tiegħu,
Billi:
(1)
Id-Deċiżjoni tal-Kummissjoni 92/452/KEE tat-30 ta' Lulju 1992 li tistabbilixxi listi ta’ gruppi approvati għall-ġbir u l-produzzjoni ta’ embrijuni f’pajjiżi terzi għall-esportazzjoni ta’ embrijuni tal-bovini lejn il-Komunità (2) tistipula li l-Istati Membri għandhom jimpurtaw embrijuni minn pajjiżi terzi biss minn fejn dawn ikunu nġabru, ġew ipproċessati u nħażnu mill-gruppi għall-ġbir ta' l-embrijuni elenkati f'dik id-Deċiżjoni.
(2)
L-Istati Uniti ta' l-Amerika talbu li jsiru emendi għar-reġistrazzjonijiet tal-listi għal dan il-pajjiż fir-rigward ta’ ċerti gruppi tal-ġbir u l-produzzjoni ta’ embrijuni.
(3)
L-Istati Uniti ta’ l-Amerika pprovdew garanziji fir-rigward tal-konformità mar-regoli xierqa stabbiliti fid-Direttiva 89/556/KEE u l-gruppi tal-ġbir ta’ l-embrijuni involuti ġew approvati uffiċjalment għall-esportazzjoni lejn il-Komunità mis-servizzi veterinarji ta’ dak il-pajjiż.
(4)
Id-Deċiżjoni 92/452/KEE għandha, għalhekk, tiġi emendata skond dan.
(5)
Il-miżuri stipulati f’din id-Deċiżjoni huma fi qbil ma’ l-opinjoni tal-Kumitat Permanenti dwar il-Katina Alimentari u s-Saħħa ta’ l-Annimali,
ADOTTAT DIN ID-DEĊIŻJONI:
Artikolu 1
L-Anness għad-Deċiżjoni 92/452/KEE huwa emendat skond l-Anness għal din id-Deċiżjoni.
Artikolu 2
Din id-Deċiżjoni għandha tapplika mit-tielet jum ta' wara l-pubblikazzjoni tagħha fil-Ġurnal Uffiċjali ta’ l-Unjoni Ewropea.
Artikolu 3
Din id-Deċiżjoni hija indirizzata lill-Istati Membri.
Magħmul fi Brussell, nhar il-20 ta' Ottubru 2006.

Labels: 3
18
6